संघ के जिलाध्यक्ष ज्ञानसागर पाठक ने कहाकि जिले के सभी शिक्षक एकजुट होकर पुरानी पेंशन बहाली की मांग को बुलंद करें। सभी शिक्षक चरणबद्ध आंदोलन में प्रतिभाग करें। मंडलीय मंत्री व जिलाध्यक्ष गोंडा आनंद त्रिपाठी ने कहाकि सरकार शिक्षकों के साथ उपेक्षात्मक रवैया अपनाए हुए है। शिक्षकों के बुढ़ापे की लाठी पुरानी पेंशन को बहाल करने के लिए व्यापक आंदोलन किया जाएगा। जिला संरक्षक देवता प्रसाद तिवारी ने नौ अगस्त को कलेक्ट्रेट के सामने धरना प्रदर्शन को सफल बनाने की अपील की। जिला उपाध्यक्ष मनीष पांडेय, अवधेश श्रीवास्तव, शिवकुमार सोनी, दिलीप कुमार, वैभव शुक्ल, वेद प्रकाश पांडेय, आलोक मणि पांडेय, मुकेश त्रिपाठी, मोहित देव त्रिपाठी, विनय जायसवाल, चेतराम, नूर मोहम्मद, आलोक शर्मा आदि शिक्षक मौजूद रहे।